               EUROOPA KOMISJON
            Brüssel,5.7.2018
            COM(2018) 518 final
            2018/0281(NLE)
            Ettepanek:
            NÕUKOGU OTSUS,
            sõlmida Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               Pärast WTO vaekogu aruande vastu võtmist 19. aprillil 2017 WTO vaidluste lahendamise menetluses DS492 Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi, mille Hiina Rahvavabariik algatas Euroopa Liidu vastu, tuli Euroopa Liidul järgida selle tulemusi. Vaekogu leidis eelkõige, et EL pidanuks WTO eeskirjade alusel tarnijariikidele koguste eraldamisel tariifikvootide raames võtma arvesse „eritegurit“ ehk Hiina suurenenud suutlikkust eksportida kodulinnulihatooteid ELi pärast sanitaarmeetmete leevendamist juulis 2008. Vastavalt WTO eeskirjadele algas vaekogu aruande rakendamise mõistlik ajavahemik 19. aprillil 2017.

               12. märtsil 2018 volitas nõukogu komisjoni alustama läbirääkimisi vastastikku kokkulepitud lahenduse leidmiseks. Hiinaga peetud läbirääkimiste tulemusena koostati kirjavahetuse vormis leping (edaspidi „leping“), mis parafeeriti 18. juunil 2018 Genfis. Lepingus tuleks austada ka teiste tarnijate õigusi, mis olid varem kokku lepitud GATTi XXVIII artikli kontekstis peetud läbirääkimistel. Komisjon peab samuti tagama tariifikvootide läbipaistva ja asjakohase haldamise.

               Tai on osutanud, et ta nõustub tariifikvootide eraldamisega Hiinale, nagu on lepingus sätestatud, ning me loodame saada neilt kirjaliku kinnituse lähiajal (ja igal juhul enne käesoleva lepingu ametlikku allkirjastamist).

               Seega teeb Euroopa Komisjon nõukogule ettepaneku võtta vastu otsus lepingu sõlmimiseks.

               •Kooskõla poliitikavaldkonnas praegu kehtivate õigusnormidega

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Kooskõla muude liidu tegevuspõhimõtetega

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

               Euroopa Liidu toimimise lepingu artikkel 207 koostoimes Euroopa Liidu toimimise lepingu artikli 218 lõikega 6 rahvusvaheliste lepingute sõlmimise kohta.

               •Subsidiaarsus (ainupädevusse mittekuuluva valdkonna puhul)

               Ettepanek tehakse Euroopa Liidu toimimise lepingu artikli 3 lõike 1 punkti e kohaselt liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.

               •Proportsionaalsus

               Meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Vahendi valik

               ELi toimimise lepingu artikli 218 lõikega 6 on ette nähtud nõukogu otsus, millega antakse luba leping sõlmida.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Praegu kehtivate õigusaktide järelhindamine või toimivuse kontroll

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Konsulteerimine sidusrühmadega

               Tegevuskava avaldamine, korrapärane konsulteerimine tööstuse, sidusrühmade ja liikmesriikidega. Pärast tegevuskava avaldamist saadi jaanuaris 2018 kodulinnuliha, munade ja ulukiliha Euroopa kaubandusühenduselt (European Poultry, Egg and Game Association, EPEGA) tagasiside, milles selgelt väljendati toetust kõnealuste lisakvootide eraldamiseks.

               •Eksperdiarvamuste kogumine ja kasutamine

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Mõjuhinnang

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Õigusnormide toimivus ja lihtsustamine

               Ei kohaldata – meede on võetud WTO vaekogu aruande rakendamiseks, mis on liidu kohustus WTO asutamislepingu alusel.

               •Põhiõigused

               Ei kohaldata.

               4.MÕJU EELARVELE

               Vt finantsselgitus.

               5.MUU TEAVE

               •Rakenduskavad ning järelevalve, hindamise ja aruandluse kord

               Komisjon teeb nõukogule ettepaneku sõlmida liidu nimel kirjavahetuse vormis leping Hiinaga.

               Lepingu tulemused on järgmised:

               Euroopa Liit avab järgmised tariifikvoodid:

               tariifirea 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;

               tariifirea 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %;

               tariifirea 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.

               Vastavalt ühise turukorralduse ühtse määruse (määrus (EL) nr 1308/2013) artikli 187 punktile a võtab komisjon vastu rakendusmäärused asjaomaste kvootide laiendamiseks ja haldamiseks.

               Need rakendusmeetmed koostatakse samal ajal käesoleva ettepanekuga.

               Pärast tariifikvootide avamist teatavad EL ja Hiina WTO vaekogule lepingust kui vastastikku kokkulepitud lahendusest vaidluses DS492.

               2018/0281 (NLE)

               Ettepanek:

               NÕUKOGU OTSUS,

               sõlmida Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 teise lõigu punkti a alapunktiga v,

               võttes arvesse Euroopa Komisjoni ettepanekut,

               võttes arvesse Euroopa Parlamendi nõusolekut

               ning arvestades järgmist:

               (1)12. märtsil 2018 volitas nõukogu komisjoni alustama läbirääkimisi Hiinaga vastastikku kokkulepitud lahenduse leidmiseks osana WTO vaidluste lahendamise menetlusest DS492 Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi.

               (2)Need läbirääkimised on lõpule viidud ja kirjavahetuse vormis leping Euroopa Liidu ja Hiina vahel parafeeriti 18. juunil 2018.

               (3)Kõnealune leping sõlmiti liidu nimel [...]
                  1
                kooskõlas nõukogu otsusega […], tingimusel et leping sõlmitakse hilisemal kuupäeval.

               (4)Leping tuleks Euroopa Liidu nimel heaks kiita,

               ON VASTU VÕTNUD KÄESOLEVA OTSUSE:

               Artikkel 1

               Käesolevaga sõlmitakse Euroopa Liidu ja Hiina vahel kirjavahetuse vormis leping seoses menetlusega DS492 Euroopa Liit – Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi.

               Lepingu tekst on lisatud käesolevale otsusele.

               Artikkel 2

               Nõukogu eesistuja määrab isiku, kes on volitatud Euroopa Liidu nimel esitama lepinguga ettenähtud teate.

               Artikkel 3

               Käesolev otsus jõustub selle vastuvõtmise päeval. See avaldatakse Euroopa Liidu Teatajas.

               Nõukogu peasekretariaat avaldab lepingu jõustumise kuupäeva Euroopa Liidu Teatajas.

               Brüssel,

                     Nõukogu nimel

                     eesistuja

               FINANTSSELGITUS

                        Lisa

                        FINANTSSELGITUS

                        FinancSt/18/2693597

                        CM/aj

                        6.146.2018.1

                        agri.ddg1.a.2(2018)2631461

                        KUUPÄEV: 7.5.2018

                        1.

                        EELARVERUBRIIK:

                        Peatükk 12 – tollimaksud ja muud maksud

                        ASSIGNEERINGUD:

                        22 844 miljonit eurot

                        2.

                        PEALKIRI: Ettepanek: NÕUKOGU OTSUS sõlmida Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

                        3.

                        ÕIGUSLIK ALUS: Euroopa Liidu toimimise leping, eriti selle artikkel 207 koostoimes artikli 218 lõikega 5.

                        4.

                        EESMÄRGID: pärast WTO vaidluste lahendamise menetlust DS492 avada tariifikvoodid teatavate kodulinnulihatoodete osas, eraldades eraldi kogused Hiinale ja kogused kõigile muudele riikidele.

                        5.

                        FINANTSMÕJU

                        JOOKSEV EELARVEPERIOOD
                        2018
                        (miljonites eurodes)

                        EELARVEAASTA

                        2019

                        (miljonites eurodes)

                        JÄRGMISED EELARVEAASTAD

                        alates 2020. aastast

                        (miljonites eurodes)

                        5.0

                        KULUD

                        –
                              ELi EELARVEST MAKSTAVAD
                        (TOETUSED/SEKKUMISED)

                        –
                              RIIGIASUTUSED

                        –
                              MUUD

                        EI KOHALDATA

                        –

                        –

                        5.1

                        TULUD

                        –
                              ELi OMAVAHENDID
                        (LÕIVUD/TOLLIMAKSUD)

                        –
                              RIIKLIKUD

                        –

                        -8,2

                        -8,2

                        5.2

                        ARVUTAMISMEETOD: vt märkused

                        6.0

                        KAS PROJEKTI SAAB RAHASTADA JOOKSVA EELARVE ASJAOMASES PEATÜKIS KIRJENDATUD ASSIGNEERINGUTEST?

                        JAH EI

                        6.1

                        KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL?

                        JAH EI

                        6.2

                        KAS ON VAJA LISAEELARVET?

                        JAH EI

                        6.3

                        KAS TULEVASTESSE EELARVETESSE ON VAJA KIRJENDADA ASSIGNEERINGUID?

                        JAH EI

                        MÄRKUSED:

                        Ettepanekul puudub mõju kuludele.

                        Teoreetiline omavahendite kadu, võttes arvesse 20 % mahaarvamist sissenõudmiskuludeks, on 8,2 miljonit eurot. See põhineb eeldusel, et kontsessioonidega ette nähtud üldkogus (11 720 tonni) oleks samuti tulnud importida kohaldades täielikku tariifikvooti 86,7 euro/100 kg, mis oleks andnud tulemuseks omavahendite üldsumma (netosumma, millest on maha arvatud sissenõudmiskulud) 11,2 miljonit eurot.

                        Tulemusena peaks antud kontsessioon moodustama omavahendite summa, millest on maha arvatud sissenõudmiskulud, netosummas 3 miljonit eurot.

                     (1)

                        ELT […], […], lk […].

    ---documentbreak---

               EUROOPA KOMISJON
            Brüssel,5.7.2018
            COM(2018) 518 final
            LISA
            järgmise dokumendi juurde:
            Ettepanek:NÕUKOGU OTSUS
            sõlmida Euroopa Liidu nimel kirjavahetuse vormis leping Euroopa Liidu ja Hiina Rahvavabariigi vahel seoses WTO vaidluste lahendamise menetlusega DS492 „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

               LISA

               KIRJAVAHETUSE VORMIS LEPING

               Euroopa Liidu ja Hiina Rahvavabariigi vahel vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“

               A. Euroopa Liidu kiri

               Lugupeetud kirjasaaja

               Mul on au saata Teile eespool nimetatud WTO vaidluse ja meie läbirääkimiste tulemused vastastikku kokkulepitud lahenduse leidmiseks.

               Euroopa Liit avab järgmised tariifikvoodid
                  1
               :

               tariifirea 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;

               tariifirea 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %

               tariifirea 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.

               Käesoleva lepingu jõustumiseks teatavad Euroopa Liit ja Hiina teineteisele oma siseriiklike menetluste lõpuleviimisest. Leping jõustub 14 päeva pärast viimase teate kättesaamise kuupäeva. Euroopa Liit avab eespool nimetatud tariifikvoodid alates käesoleva lepingu jõustumisest.

               Pärast tariifikvootide avamist teatavad Euroopa Liit ja Hiina sellest lepingust vaekogule kui vaidluste lahendamist reguleerivate eeskirjade ja protseduuride käsitusleppe artikli 3 lõike 6 kohaselt vastastikku kokku lepitud lahendusest vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“. Selle põhjal kinnitab Hiina, et vaidluses DS492 ei taotle ta vaidluste lahendamist reguleerivate eeskirjade ja protseduuride käsitusleppe artikli 21 lõike 5 põhjal menetluste algatamist ega taotle vaidluste lahendamist reguleerivate eeskirjade ja protseduuride käsitusleppe artikli 22 lõikest 6 tulenevate kontsessioonide ega muude kohustuste peatamist nii kaua, kuni Euroopa Liit täidab kõiki oma käesolevast lepingust tulenevaid kohustusi.

               Oleksin tänulik, kui kinnitaksite, et Teie valitsus on eespool nimetatuga nõus.

               Mul on au teha ettepanek, et kui Teie valitsus nõustub eespool nimetatuga, moodustaksid käesolev kiri ja Teie kinnitus üheskoos Euroopa Liidu ja Hiina Rahvavabariigi vahelise kirjavahetuse vormis lepingu.

               Lugupidamisega

               Koopia: Tai

               Euroopa Liidu nimel

               B. Hiina kiri

               Lugupeetud kirjasaaja

               Mul on au teatada, et sain kätte teie tänase kuupäevaga kirja, mille sisu on järgmine:

               „Mul on au saata Teile eespool nimetatud WTO vaidluse ja meie läbirääkimiste tulemused vastastikku kokkulepitud lahenduse leidmiseks.

               Euroopa Liit avab järgmised tariifikvoodid
                  2
               :

               tariifirea 1602.3929 tariifikvoot koguses 6 060 tonni (millest riigile ette nähtud eraldis on Hiina puhul 6 000 tonni ja kõigi muude riikide puhul 60 tonni), kvoodijärgse tollimaksumääraga 10,9 %;

               tariifirea 1602.3985 tariifikvoot koguses 660 tonni (millest riigile ette nähtud eraldis on Hiina puhul 600 tonni ja kõigi muude riikide puhul 60 tonni), kvoodijärgse tollimaksumääraga 10,9 %;

               tariifirea 1602.3219 tariifikvoot erga omnes koguses 5 000 tonni, kvoodijärgse tollimaksumääraga 8 %.

               Käesoleva lepingu jõustumiseks teatavad Euroopa Liit ja Hiina teineteisele siseriiklike menetluste lõpuleviimisest. Leping jõustub 14 päeva pärast viimase teate kättesaamise kuupäeva. Euroopa Liit avab eespool nimetatud tariifikvoodid alates käesoleva lepingu jõustumisest.

               Pärast tariifikvootide avamist teatavad Euroopa Liit ja Hiina sellest lepingust vaekogule kui vaidluste lahendamist reguleerivate eeskirjade ja protseduuride käsitusleppe artikli 3 lõike 6 kohaselt vastastikku kokku lepitud lahendusest vaidluses DS492 Euroopa Liit – „Meetmed, mis mõjutavad teatavate kodulinnulihatoodete suhtes kohaldatavaid tariifseid soodustusi“. Selle põhjal kinnitab Hiina, et vaidluses DS492 ei taotle ta vaidluste lahendamist reguleerivate eeskirjade ja protseduuride käsitusleppe artikli 21 lõike 5 põhjal menetluste algatamist ega taotle vaidluste lahendamist reguleerivate eeskirjade ja protseduuride käsitusleppe artikli 22 lõikest 6 tulenevate kontsessioonide ega muude kohustuste peatamist nii kaua, kuni Euroopa Liit täidab kõiki oma käesolevast lepingust tulenevaid kohustusi.“

               Mul on au kinnitada, et minu valitsus on eespool esitatud kirjaga nõus.

               Hiina Rahvavabariigi nimel

                     (1)

                        Kahe esimese tariifikvoodi Hiinale eraldamine on kokku lepitud Taiga.

                     (2)

                        Kahe esimese tariifikvoodi Hiinale eraldamine on kokku lepitud Taiga.